મહેસાણા નગરપાલીકાને સ્વચ્છતા અને જળસંચય અભિયાન અંતર્ગત નાયબ મુખ્યમંત્રી અને ધારાસભ્ય નીતિન પટેલ દ્વારા ફાળવેલી રૂપિયા ૪૦ લાખની ગ્રાન્ટ નહી વાપરીને અનાદર કરાયો હોવાનો કારોબારી સમિતિનાં ચેરમેન કૌશિક વ્યાસે આક્ષેપ કર્યો છે. રાજ્ય સરકાર દ્વારા ૧ થી ૩૧ મે સુધી જળસંચય અભિયાન હાથ ધરવામાં આવ્યું હતું. મહેસાણા શહેરમાં પણ જળસંચય અભિયાન સફળ રહે તે માટે નાયબ મુખ્યમંત્રી અને મહેસાણાનાં ધારાસભ્ય નીતિન પટેલે નગરપાલીકાને રૂપિયા ૪૦ લાખની ગ્રાન્ટ ફાળવી હતી.પરંતુ પાલીકા દ્વારા અભિયાનનો અનાદર કરીને રાજ્ય સરકારની યોજનાની અવગણના કરી હોવાનો કારોબારી સમિતિનાં ચેરમેન કૌશિક વ્યાસે આક્ષેપ કર્યો હતો.